 ክብል-ክብል ድማ ኣብቲ ሰንበተ-ሰንበት ዝግበር ዝነበረ ቅድድም-ጕያ ክሳተፍ ጀመሩ እምበኣርከስ መጀመርያ ጊዜ ምሩጽ ኣብኡዩ ተፈቲኑ ሽዑዩ ክብ ዝበለ ዓቕሙ ከለልዪ ዝኸኣለ ብ1968 ኣብ መንጎ ተቐዳደምቲ ኢትዮጵያ ዝተገብረ ማለት ንመክሲኮ ኦሊምፒክስ ዝኸዱ ናይ ምጽራይ ጕያ ኣብ ኣስመራ ስለ ዝተኻየደ ምሩጽ ነቲ ዕድል ተጠቕመሉ ተመርጹ ኸኣ በቲ ዘመስከሮ ዓቕሚ ኣብ ሓይሊ ኣየር ክኣቱውን በቒዑ ንደብረዘይት ከኣ ገዓዘ ኣብ ውትህድርና ክሳብ መዓርግ ሻምበል ተቐቢሉዩ ሙሩጽ ካብ ዉድድር ኦሊምፒክስ ናብ ቤት-ማእሰርቲ ኣብ ሙኒክ ብ1972 ኣብ ዝተኻየደ ኦሊምፒክስ ካብታ ናይ 5,000 ሜትር ጕያ ምሩጽ ከመይ ኢሉ ተረፈ? ናብ ዝብል ጉዳይ ክንምለስ ኣብ ሙኒክ ናይ 10,000 ሜትር ቅድድም ሳልሳይ ብምውጻእ ሜዳልያ ነሓስ ምስ ተሸለመ ብድሕሪኡ ቀልቡ ናብ ናይ 5,000 ውድድር ከደ ኣብ ቑጽሪ ናይቶም ናይ መፈጸምታ ተዋዳደርቲ ክኣትዉውን በቕዐ ሽዑ ግን ከመይ ኢሉ ካብ መወዳድርቱ ተሪፉ? 